open-index/open-wikipedia-markdown huggingface dataset:
Springfontein

**Springfontein** is 'n landboudorp in die suide van die Vrystaat, in Suid-Afrika, naby die Gariepdam. Die N1 nasionale pad gaan langs die dorp verby.

## Geskiedenis 
Die dorp ontleen sy naam aan 'n sterk artesiese fontein op die plaas Springfontein. Hartleydale, 'n deel van die hierdie plaas is in 1904 as die standplaas vir die nuwe dorp verkies. Munisipale status is in 1912 toegeken.

## Anglo-Boereoorlog 
Gedurende die Tweede Vryheidsoorlog het die Britte 'n konsentrasiekamp hier bedryf. 704 vroue en kinders sterf hier hoofsaaklik van die strawwe winter van 1901. Hulle grafte kan gesien word in die konsentrasiekamp se begraafplaas. Gedurende die oorlog het Emily Hobhouse die kamp besoek om ondersoek in te stel oor omstandighede in kampe.

## Distrik 
Springfontein is 'n belangrike spoorwegaansluiting. Die hooftrajekte van Port Elizabeth en Oos-Londen na Gauteng kom hier bymekaar. Daar is ook 'n lyn wes via Jagersfontein en Fauresmith na die diamantdorp Koffiefontein. Gemengde boerdery (skape, beeste en mielies) word in die distrik beoefen.

## Sien ook 
* NG gemeente Springfontein
* Lys van dorpe in Suid-Afrika

## Bron 
* B.P.J. Erasmus. *Op Pad in Suid-Afrika*. 1995. 

## Verwysings
Steynsrus

**Steynsrus** is 'n landboudorp in die Vrystaat, in Suid-Afrika, tussen Arlington en Kroonstad. 
Die dorp is in 1910 gestig en vernoem na Martinus Theunis Steyn, die sesde en laaste staatspresident van die Oranje-Vrystaat. Buite die dorp is 'n klipstapel op die plek waar Pres. Steyn gerus het. Die Eselskop-wildplaas is naby Steynsrus.

## NG gemeente gestig 
[duimnael|links|230px|Die [NG gemeente Steynsrus|NG kerk Steynsrus, ontwerp deur Gerard Moerdijk. Ds. J.R. Alheit het die hoeksteen gelê op 7 April 1928.]]

Omdat in die jaar 1909 besluit is om 'n dorp op die plaas Modderfontein te stig, het die kerkleiers ook aan die werk gespring met die oog op 'n eie gemeente en op 30 Junie 1910 het die Ringskommissie van die Oostelike Ring die gemeente in 'n sinkgebou op Lovat-stasie gestig. Dit het bestaan uit dele van die gemeentes Kroonstad, Lindley, Senekal en Ventersburg. Die eerste kerkraadsvergadering is op 15 Augustus 1910 gehou op die plaas Blesbokspruit, wat aan Egbert Olivier behoort het, wat ook die eerste koster, skriba-kassier, asook die eerste Sondagskool-superintendent was, terwyl sy vrou die eerste orreliste was. Op hierdie plaas is ook die eerste dankofferbasaar in Julie 1911 gehou, want op 3 Junie 1911 is besluit om onmiddellik 'n begin te maak met die bou van 'n kerk. Byna twee jaar lank is die eredienste te Lovat-stasie gehou in 'n kerkgebou wat behoort het aan die br. Hendrik Eksteen.

Eindelik is die plaas Modderfontein, geleë 5 myl van die stasie af, van die heer Jozua Haasbroek vir 'n dorp aangekoop. Haasbroek het twee erwe uitgehou wat hy die kerkraad geskenk gegee het as pastoriegrond, en byna 2 morg waarop die kerk gebou kon word.

## Sien ook 
* NG gemeente Steynsrus
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995 

## Verwysings
Claus-proses

Die **Claus-proses** is die noemenswaardigste proses wat tans aangewend word vir ontswaweling van gasse, om 'n elementêre swawelproduk te lewer vanuit die waterstofsulfied-komponent van die gas.  Die proses is meer as 100 jaar gelede ontwikkel en is vandag die standaardproses in die chemiese nywerheid.

Die veelstappige Claus-proses herwin swawel vanuit die waterstofsulfied wat in rou aardgas aangetref word, asook uit die byprodukgas wat waterstofsulfied bevat en vrygestel word tydens die raffinering van ru-olie of ander nywerheidsprosesse.  Die byprodukgasse (Selexol, Rectisol, Purisol en Amienwassers) word hoofsaaklik vanuit fisiese en chemiese behandelingseenhede vrygestel soos raffinaderye, Aardgas-verwerkingseenhede en vergassings- of sintetiserende gasaanlegte.  Hierdie byprodukgasse kan ook waterstofsianied, koolwaterstowwe, swaweldioksied of ammoniak bevat.

Gasse met 'n H2S van meer as 25% is geskik vir die herwinning van swawel in 'n eenstappige Claus-proses terwyl alternatiewe konfigurasies aangewend kan word vir gasvoere met 'n laer H2S-inhoud.

## Verwysings
Vlag van Eswatini

Die **nasionale vlag van Eswatini** (voorheen Swaziland) is op 6 Oktober 1968 amptelik in gebruik geneem. Die vlag vertoon ’n horisontale tweekleur in blou, rooi en blou met dik geel fraiings langs die rooi baan; in die middel van die rooi baan is ’n tradisionele Nguni-skild (in swart en wit), ’n staf met veretossels en twee spiese.

## Simboliek 
Die blou stel vrede en stabiliteit voor, die rooi bloed van oorloë in die verlede en die geel fraaiings die natuurlike hulpbronne van Eswatini. Die wit en swart van die skild stel goeie rasseverhoudinge voor, die drie veretossels die koninklike lyn van die Swazi’s en die spiese agter die skild Eswatini se verdediging teen sy vyande.

## Ontwerp 
Die vlag van Eswatini is gebaseer op ’n vlag wat opperhoofman (en later koning) Sobhuza II in 1941 aan ’n leërkorps toegeken het. Hierdie vlag het (na enkele klein aanpassings) in 1968 die vlag van die onafhanklike koninkryk Swaziland geword.

## Ander vlae 

Lêer:Flag of Swaziland (1894–1902).svg|  Vlag van Swaziland, 1894
Lêer:Royal standard of Swaziland.svg| Koninklike vlag van Eswatini

## Sien ook 
* Nkulunkulu Mnikati wetibusiso temaSwati

## Verwysings 
## Eksterne skakels 
*  eSwatini by *Flags of the World*.
*
Lelystad

**Lelystad** is 'n munisipaliteit en stad in die Nederlandse provinsie Flevoland. Die munisipale gebied het sowat 75&nbsp;000 inwoners (2011) en 'n oppervlakte van 765&nbsp;km². Die munisipaliteit is in 1980 gestig. Lelystad is die hoofstad van Flevoland.

Lelystad is een van die grootste stede van die provinsie. Dit is in 1967 na Cornelis Lely vernoem.
59 v.C.

## Gebeure 
### Italië 
* In Rome word Gaius Julius Caesar deur die Senaat verkies tot konsul van die Imperium Romanum en voer hervormings in die Romeinse samelewing deur.
* Gnaeus Pompeius Magnus trou met Julia Caesaris, die dogter van Julius Caesar. Dit om die bekragtiging van die Eerste Triumviraat te bevestig.
* Die Senaat mobiliseer die Romeinse leër in Noord-Italië om die Galliërs en Germane aan die Ryn se grens te onderwerp.
* Julius Caesar laat die Acta Diurna, 'n Staatskoerant, in die Romeinse Republiek versprei. Caesar trou met sy derde vrou Calpurnia Pisonis.
*Ptolemaeus XII Neos Dionysos Auletes arriveer met 'n delegasie in Rome, om waarborge vir die onafhanklikheid van Egipte te verkry.
*Ptolemeus XII Neos Dionysos Auletes bied die tirumviraat 'n groot hoeveelheid geld. Hulle aanvaar dit en laat die senaat verklaar dat Auletes die 'vriend en bondgenoot van die Romeinse volk' is. Egipte is voorlopig veilig.

### Gallië 
* Ariovistus, koning van die Suebe ('n Germaanse stam), word deur Rome as bondgenoot erken. In Middel-Gallië verenig hy die Keltiese stamme in een Germaanse Ryk.
### Egipte 
*Die Griekse geskiedskrywer Diodorus Siculus besoek Egipte.
### Sri Lanka 
*Die Mahāvihāra-monnike probeer om 'n ander seun Saddhārissa te doen opvolg, maar sy oudste seun verhoed dit met militêre middele.

## Geboortes 
* Titus Livius, Romeinse historikus (oorlede in 17).

## Sterftes 
* Gaius Octavius (* ~100 v.C. - † ~59 v.C.), Romeinse staatsman en vader van Gaius Julius Caesar Octavianus (Augustus) (41).
* Quintus Caecilius Metellus (* ~103 v.C. - † ~59 v.C.), Romeinse konsul en veldheer (44).
* Saddhārissa - koning van Sri Lanka.

## Verwysings
Wapens van Stede van Suid-Afrika

regs|300x300px

Beeld:Bloemfontein Coat of Arms.jpg|Bloemfontein 
Beeld:DurbanCoatOfArms.jpg|Durban
Beeld:Capetown coa.jpg|Kaapstad 
Beeld:Coat of Arms of Johannesburg.svg|Johannesburg (voorgestel)
Beeld:Coat of arms of Pretoria.svg|Pretoria
Beeld:Tshwanelogo.jpg|Pretoria (Tshwane)
Beeld:Windhoek COA.svg|Windhoek (Namibië)
Victoria (Seychelle)

**Victoria** (ook **Port Victoria**) is die hoofstad en grootste stad van die Republiek van Seychelle, geleë aan die noordoostelike kant van Mahé-eiland, die hoofeiland van die eilandgroep. Die stad is eers gestig as die setel van die Britse koloniale regering. In 2010 was die bevolking van Groter Victoria (insluitend die voorstede) 26 450 (26,66%) uit die land se totale bevolking van 99 202.

## Geskiedenis 
Die gebied wat Victoria sou word, is oorspronklik in 1778 deur Franse koloniste gevestig nadat hulle die eiland in 1756 opgeëis het. Die stad is L'Établissement genoem tot 1841 toe dit deur die Britte na Victoria herdoop is, na koningin Victoria.

## Ekonomie 
Toerisme is 'n belangrike sektor van die ekonomie. Die belangrikste uitvoer van Victoria is vanielje, klappers, klapperolie, vis en guano.

## Opvoeding 
Die Mont Fleuri-kampus van die Universiteit van Seychelle is in Victoria.

## Kultuur
Besienswaardighede in die stad sluit in 'n kloktoring geskoei op Little Ben in Londen, Daar is ook Baptiste en Pinkster kerke, moskees en Hindoe tempels. 

## Sport
Stade Linité, die nasionale stadion, is in Victoria. Dit word meestal vir sokkerwedstryde gebruik.

## Vervoer 
Victoria word bedien deur die Seychelle Internasionale Lughawe, voltooi in 1971.

## Distrikte 
Vier van die distrikte van Seychelle is in Victoria.

*Greater Victoria
**English River (La Rivière Anglaise), die sentrale distrik
**Saint Louis
**Mont Fleuri
**Bel Air

## Tweelingdorpe en susterstede 
Victoria is 'n tweelingdorp en susterstede met:

## Klimaat 
Victoria beskik oor 'n tropiese reënwoudklimaat (Köppen-klimaatklassifikasie Af) met hoë temperature deur die loop van die jaar. Die hoofstad het wel merkbaar natter en droër tydperke gedurende die jaar, met Junie en Julie as die droogste maande en Desember tot Februarie is die stad se natste maande. Aangesien die gemiddelde maandelikse neerslag in geen maand onder 60 millimeter of 2,4 duim in Victoria val nie, het die stad nie 'n ware droëseisoen-maand nie. Hierdie gebrek aan 'n ware droë seisoen maand is 'n primêre rede waarom die klimaat onder die tropiese reënwoud klimaat kategorie val. Die hoofstad is gemiddeld sowat 2 300 millimeter reënval jaarliks. Alhoewel dit baie reënerig is, is die lug gewoonlik helder tot gedeeltelik helder en heeltemal bewolkte dae bly skaars deur die jaar, selfs gedurende die reënerigste maande.

## Verwysings
Enon (musiekgroep)

**Enon** is 'n Amerikaanse musiekgroep wat in 1999 deur John Schmersal, Rick Lee en Steve Calhoon gevorm is.

## Diskografie 
### Ateljeealbums 
* *Long Play* (1998)
* *Believo!* (1999)
* *High Society* (2002)
* *Hocus Pocus* (2003)
* *Onhold* (2004)
* *Lost Marbles and Exploded Evidence* (versamelalbum + DVD-stel, 2005)
* *Grass Geysers...Carbon Clouds* (2007)

### Enkelspelers 
* "Fly South" (1998)
* "Motor Cross" (1999)
* "Listen (While You Talk)" (2001)
* "Marbles Explode" (2001)
* "The Nightmare Of Atomic Men" (2001)
* "Enon" (2002)
* "Drowning Appointment" (2002)
* "In This City" (2003)
* "Evidence" (2003)
* "Because Of You" (2003)
* "Starcastic" (2003)
* "Kanon Kanon"/"Undone" (2004)
* "Little Ghost / Swab The Deck" 7" (2007)
* "Annashade" (2007)
* "Bonus Songs" (2007)

### Versamelalbumverskynings 
*2001 track "New York's Alright (If You Like Saxophones)" op *This Is Next Year: A Brooklyn-Based Compilation* 
*2001 track "Tilt You Up" op *Multiball #21*
*2001 track "Off The Hook" op *Friction Records Vol. 1*
*2001 track "Stamina Obliterate" op *For Fun Only!*
*2002 track "White Rabbit" op ''Don't Know When I'll Be Home Again (A Compilation Benefiting American Veterans Of The Vietnam War)*
*2003 track "Sex Beat" op *On The High Wire (U.S. Pop Life Vol. 15 Power - Energy)*
*2004 track "Shave" op *The 2004 Believer Music Issue Compilation*
*2005 track "Marbles Explode" op *Friction Records Free Sampler CD''

## Groepslede 
* John Schmersal - voorsanger, liriekeskrywer, Kitaar
* Toko Yasuda - voorsanger, Baskitaar
* Matt Schultz - tromme

## Verwysings 
* Allmusic.com Bio Enon

## Eksterne skakels 
* Enon www.enon.tv
* Enon op MySpace
Tweespruit

**Tweespruit** is 'n klein landboudorp in die Vrystaat, in Suid-Afrika. Die dorp is tussen Thaba Nchu en Ladybrand. Die R709-streeksroete gaan deur die dorp.

## Galery

Tweespruit_School_Buildings.jpg|Skoolgeboue - Tweespruit
Tweespruit_Grain_Elevator.jpg‎|Graansuiers in Tweespruit
Tweespruit_Primary_School.jpg|Tweespruit Laerskool

## Sien ook 
* Gereformeerde kerk Tweespruit
* Lys van dorpe in Suid-Afrika
* NG gemeente Thaba 'Nchu-Tweespruit

## Verwysings
Reddersburg

**Reddersburg** is 'n dorp in die sentrale deel van die Vrystaat, in Suid-Afrika. Die dorp is oos van Edenburg, wes van Dewetsdorp, en 60&nbsp;km suid van Bloemfontein. 

## Geskiedenis 
duimnael|links|300px|Die destydse CNO-skool op Reddersburg wat ook 'n tyd lank diens gedoen het as weeshuis.
Die dorp het ontstaan as 'n Gereformeerde gemeente op die plaas Vlakfontein wat op 20 Augustus 1859 vir die doel aangekoop was vir ₤1&nbsp;500. Die dorp is twee jaar later uitgelê en Reddersburg genoem - na die Heiland. In 1894 het die munisipaliteit die beheer van die dorp by die kerk oorgeneem. Die plaaslike NG gemeente is eers in 1910 gestig.

## Distrik 
Die distrik is 1&nbsp;500&nbsp;km2 groot en skaapboerdery is die belangrikste. Die N6 nasionale pad gaan deur die dorp.

## Tweede Vryheidsoorlog 
Generaal Christiaan de Wet het 'n hele Britse kolonne hier gevange geneem op 4 April 1900 nadat sy Britse eweknie William Forbes Gatacre traag was om te reageer.

## Noemenswaardige boorlinge 
* Ds. Johan van Ryssen, Gereformeerde predikant
* Corrie de Klerk, eggenote van sen. Jan de Klerk en moeder van pres. FW de Klerk
* Willem de Klerk, Gereformeerde predikant, hooglelaar, koerantredakteur

## Sien ook 
* Lys van dorpe in Suid-Afrika
* Gereformeerde kerk Reddersburg
* NG gemeente Reddersburg

## Bronne 
* B.P.J. Erasmus. Op Pad in Suid-Afrika. 1995. 

## Eksterne Skakels 
Vrystaat Toerisme
Viljoenskroon

duimnael|links|180px|Verwelkomingsbord by die dorp.
[duimnael|regs|260px|Gedenkplaat van die voormalige [Volkswag|Afrikanervolkswag-monument vir die 150ste herdenking van die Groot Trek in Faan Röhrich-park, Viljoenskroon.]]

**Viljoenskroon** is 'n landboudorp in die Noord-Vrystaat, Suid-Afrika. Die dorp is  53&nbsp;km suidwes van Vredefort geleë.

## Geskiedenis 
Die dorp is op 13 Mei 1921 op die plaas Mahemskuil uitgelê en is na die eienaar J.J. Viljoen en sy perd Kroon vernoem. Munisipale status is in 1925 verkry.

## Distrik 
Die distrik is 2 000&nbsp;km2 groot. Gemengde boerdery word beoefen - mielies, sonneblomsaad, grondbone, aartappels, koring, beeste en skape. Daar is 'n paar beesstoetterye en 'n aartappelskyfiefabriek in die distrik. Water word vanuit die Renosterrivier gepomp. Daar was steenkool by Vierfontein, 25&nbsp;km noordwes van Viljoenskroon gemyn, maar sedert die sluiting van die kragsentrale daar, is dit ook gestaak.

## Sien ook 
* Lys van dorpe in Suid-Afrika

## Bronne 
*
*
Gianluca Ramazzotti

**Gianluca Ramazzotti** (22 Augustus 1970, Rome, Italië) is 'n Italiaanse akteur, komediant en stemkunstenaar. Hy het in teaterkuns by l'Accademia di Teatro di Calabria, Teatr Narodowy in Warskou, en Theatre du Soleil in Parys gestudeer.

Hy is dikwels werksaam as omroeper en stemkunstenaar.

Hy praat vlot Frans, Spaans en Engels.

## Filmografie 
### Teater 
* *I Promessi Sposi un musical*
* *Intrichi d’amore*
* *La scuola delle mogli*
* *Soldati a Inglostadt*
* *Ifigenia in Aulide*
* *A qualcuno piace caldo*
* *La notte*
* *Il gatto che scoprì l’America*
* *La farina del diavolo*
* *Scanzonatissimo Gran Casinò*
* *Babbo Natale è uno Stronzo…*
* *Dark! Tornerò prima di mezzanotte*
* *Il Vantone*
* *Lei*
* *I tre processi*
* *E Ballando Ballando*
* *Il Decamerone*
* *Il re muore*
* *Rugantino*
* *Se devi dire una bugia dilla grossa*
* *Cyrano*
* *Boeing-Boeing*
* *Romolo & Remolo*
* *La Donna in nero*
* *Destinatario Sconosciuto*
* *Il giro del mondo in 80 risate*
* *Sempre meglio che lavorare* (One-Man-Show)
* *Il Mago di Oz*
* *Un pezzo di pazzo*
* *Prime donne alle primarie*
* *Uomini all’80%*
* *Va tutto storto!*
* *E io pago!*
* *Complici*
* *Gabbia di matti*
* *Destinatario sconosciuto*
* *Va tutto storto*

### Televisie 
* *Vivere*
* *Un posto al sole*
* *Anni 60*
* *Distretto di polizia*
* *Giornalisti*
* *La squadra*
* *Tequila e Bonetti*
* *Il Papa buono*
* *Miconsenta *
* *Con le unghie e con i denti*
* *Barbecue*
* *Passaparola (TV show)*
* ''Domani è un'altra truffa*
* *Torte in faccia*
* *E io pago!*
* *Edizione Straordinaria*
* *Seven Show 2007*
* *Vita da paparazzo*
* *Gabbia di Matti''

## Eksterne skakels 
* Gianluca Ramazzotti op Internet Movie Database
* Amptelike webtuiste
Virginia

**Virginia** is 'n goudmyndorp in die Vrystaat, in Suid-Afrika. Die dorp lê 140&nbsp;km noordoos van Bloemfontein en 20&nbsp;km suid van Welkom en is deel van die Vrystaatse Goudveld. In 2011 het die dorp en die township **Meloding** saam 'n bevolking van 66&nbsp;208 gehad. Die Virginiapark ontspanningsoord (nou Tikwe Lodge genoem) is op die suidelike oewer van die Sandrivier ontwikkel.

## Merriespruitramp 
Op 22 Februarie 1994 het 'n wal van die slikdam by die Harmonygoudmyn meegegee en die voorstad Merriespruit is deur 'n golf dik slyk oorspoel. Sewentien mense is dood, 31 huise vernietig en 72 is ernstig beskadig. 'n Gedenkmuur is opgerig in die plaaslike begraafplaas waar die meeste van die slagoffers begrawe is.

## Sien ook 
* Lys van dorpe in Suid-Afrika

## Verwysings 
## Geografiese ligging
Lance Armstrong

**Lance Armstrong** (gebore **Lance Edward Gunderson**; September 18, 1971) is 'n Amerikaanse professionele padwedrenfietsryer. Nadat hy kanker oorwin het, het hy die Tour de France van 1999 tot 2005 'n rekordbrekende sewe keer in 'n ry gewen. Hy is die enigste deelnemer wat sewe keer gewen het, die vorige rekord was vyf keer. Hy is egter uit die sport geskors en van sy toekennings gestroop nadat hy aan die gebruik van opkikkers skuldig bevind is.

## Biografie 
Op 16-jarige ouderdom het Armstrong in 1989 as 'n driekampatleet begin kompeteer en was in 1989 en 1990 'n nasionale driekampatleetkampioen. In 1992 het Armstrong sy loopbaan as professionele fietsryer met die Motorola-span begin. Hy het tussen 1993 en 1996 opmerklike sukses behaal met die UCI Road World Championships in 1993, die Clásica de San Sebastián in 1995, Tour DuPont in 1995 en 1996, en 'n handjievol oorwinnings in Europa, insluitend dag 8 van die 1993 Tour de France en dag 18 van die 1995 Tour de France.

In 1996 is dit bekend gemaak dat Armstrong met testikelkanker gediagnoseer is en dat hy slegs 20 tot 40% kans op oorlewing sou hê. Sy behandeling het 'n brein- en testikeloperasie ingesluit, asook uitgebreide chemoterapie.

duimnael|Armstrong tydens die 2004-Tour de France

Armstrong het talle toekennings verower: In 1999 is hy deur die *American Broadcasting Company* benoem as die Wêreldwye Atleet van die Jaar. In 2000 het hy ook die "Prins van Austurië"-toekenning gewen vir sy sportprestasies. In 2002 is hy deur die tydskrif *Sports Illustrated* benoem tot die Sportman van die Jaar. Hy het in 2002, 2003, 2004 en 2005 die *Associated Press* se "Manlike Atleet van die Jaar"-toekenning gewen en in 2003, 2004, 2005 en 2006 *ESPN* se ESPY-toekenning vir Beste Manlike Atleet. Hy is ook in 2003 aangewys as die *BBC* se Oorsese Sportspersoonlikheid van die Jaar.

duimnael|Armstrong tydens die Tour de Gruene, 2008

Armstrong het aan die einde van die 2005 Tour de France op 24 Julie 2005 afgetree, maar het op 9 September 2009 bevestig dat hy tydens die 2009-seisoen na die wêreld van kompeterende fietsry sal terugkeer.

## Opkikker-skandaal 
In 2012 publiseer die Amerikaanse agentskap teen verbode middels (Usada) 'n verslag wat Armstrong van opkikker-misbruik beskuldig. Dit word as een van die mees gesofistikeerde, professionele en suksesvolle opkikkerprogramme nog in fietsry beskryf. Armstrong ontken aanvanklik die bewering, maar word later deur die UCI (Internasionale Fietsryvereniging) van sy medaljes gestroop, nadat hy nie teen die besluit appelleer nie. Die Internasionale Olimpiese komitee het ook besluit om die brons medalje wat hy tydens die Sydney Spele in 2000 gewen het van hom te ontneem. Hy het later in 'n onderhoud met Oprah Winfrey erken dat hy wel opkikkers gebruik het en daarvoor om verskoning gevra.

## Filmografie 
* *Road to Paris* (2001)
* *DodgeBall: A True Underdog Story* (2004)
* *You, Me and Dupree* (2006)
* *The Armstrong Lie* (2013)
* *Stop at Nothing-The Lance Armstrong Story* (2014)
* *The Program* (2015)
* *Tour de Pharmacy* (2017)

## Bibliografie 
* 
* 

## Verwysings 
## Eksterne skakels 
* 
* 
* The Lance Armstrong Foundation
* 
*
Moroni

**Moroni** (Arabies: موروني *Mūrūnī*) is die hoofstad (sedert 1958) en die grootste stad van die Comore-eilande, 'n eilandnasie in Oos-Afrika in die Indiese Oseaan. Die stad is aan die weskus van die eiland Grande Comore, die Comore se grootste eiland, geleë. In 2011 het die stad 'n bevolking van 54&nbsp;000 gehad en 'n oppervlakte van 30&nbsp;km².

## Geskiedenis 
links|duimnael|Moroni in 1908
Die vroeë geskiedenis van Moroni is vaag. Die vroegste geskrewe getuienis vir vestiging op die Comore-eilande kom nie vroeër as die 7de eeu voor nie en was moontlik deur Arabiese navigasies en Bantoesprekende landboukundiges gedoen. Keramiekvondste uit die 7de tot 10de eeu bewys dat die eilande deel was van die ontwikkelende Swahili beskawing, maar wanneer  Moroni self gevestig is, is dit nie bekend nie.

Teen die middel van die tweede millenium was Moroni egter 'n gevestigde stad met handelsnetwerke regdeur die Indiese Oseaan. Die Badjanani-moskee, wat in 1427 gebou is, is 'n bewys van die stad se rykdom, in die tyd van die goue eeu van ander Swahili-stede. Saam met die naburige hawe en koninklike hoofstad Ikoni was Moroni een van die twee sentrums van ekonomiese en politieke mag van die koninkryk van Bambao. Nietemin, dit was tot aan die einde van die negentiende eeu net een van 'n aantal groot dorpe op die eiland, en dit was eers voordat die sultan van Bambao, Said Ali ibn Said Omar, in 1886 'n verdrag van Protektoraat met Frankryk beding het dat sy stad  die setel geword het van die koloniale administrasie. 

Moroni het deur die twintigste eeu stadig gegroei, hoewel dit nou die hoofstad van Ngazidja was, was dit nie die setel van die territoriale administrasie wat by Dzaoudzi op Mayotte geleë was nie, en in 1958 was die bevolking nog net 6 545.  In dieselfde jaar is die besluit geneem om die hoofstad van die argipel van Dzaoudzi na Moroni te verskuif, en die stad het stadigaan die grootste in die land geword.

Die verteenwoordigers van Anjouan het 'n ooreenkoms oor die breë outonomie van die drie eilande geweier, wat gelei het tot 'n uitbreek van geweld wat Moroni in April 1999 getref het, waartydens kolonel Azali Assoumani die mag oorgeneem het in 'n staatsgreep. In Desember 2003 is die Moroni-ooreenkoms 'n oorgangsooreenkoms onderteken deur die eilandpresidente van die Unie van die Comoros. In die aanloop tot die verkiesing in 2006 is die regering stasie Radio Ngazidja en die private stasie Moroni FM deur gewapende aanvallers oorgeneem en tydelik van die lug af gedwing .

## Verwysings 
## Eksterne skakels
Wesselsbron

**Wesselsbron** is 'n landboudorp in die noorde van die Vrystaat, in Suid-Afrika. Die dorp is 75&nbsp;km suid van Bothaville en is tussen Hoopstad en Odendaalsrus geleë.

## Geskiedenis 
Wesselsbron is in 1920 gestig en is vernoem na kommandant Cornelis J Wessels wat in bevel was van die Boere se Beleg van Kimberley van 13 Oktober 1899 tot 12 Februarie 1900. Die dorp het in 1936 munisipale status verwerf.

## Distrik 
Die distrik is 1 750&nbsp;km2 groot. Een van die belangrikste produkte is mielies en die dorp spog met van die grootste graansilo's in die suidelike halfrond. Ander gewasse wat verbou word is koring en grondbone terwyl bees- en skaapboerdery ook belangrik is. Daar is ook baie panne in die distrik.

## Onderwys 
Slegs basiese onderwys word in Wesselsbron en Monyakeng (die township van Wesselsbron) aangebied.

;Hoërskole
Hoërskool Sandveld (beide 'n primêre en hoërskool), Hoërskool Iphateleng, Hoërskool Monyakeng.

;Laerskole
Laerskool Katoloso, Laerskool Letsibolo, Laerskool Mmabana en Laerskool Tataiso.

## Sien ook 
* Lys van dorpe in Suid-Afrika

## Bronne 
*
*
Empangeni

**Empangeni** (ook bekend as *eMpangeni*) is 'n dorp in die ooste van KwaZulu-Natal, Suid-Afrika. Die dorp lê 160&nbsp;km noord van Durban, en 23&nbsp;km wes van Richardsbaai op die kus, aan die binneland langs die N2.

## Geskiedenis 
Die dorp het in 1851 ontstaan toe die Noorweegse Sendinggenootskap 'n stasie in die vallei van 'n stroompie met die naam Mpamgeni gestig het. Die sendingstasie is later na Eshowe geskuif maar 'n nuwe landdroskantoor is in 1894 op dieselfde plek geopen. Die noordkusspoorlyn het die dorp in 1903 bereik. Die eerste bloekomplantasies is in 1905 deur die staat aangeplant en die eerste suikermeule is in 1913 gebou. Empangeni is eers in 1931 amptelik tot dorpsgebied verklaar.

## Omgewing 
Empangeni is die kommersiële, nywerheids- en kommunikasiesentrum vir die distrik waar groot hoeveelhede hout en suikerriet verbou word. Die Enseleni-natuurreservaat is 14&nbsp;km noordoos van die dorp.

## Sien ook 
* Gereformeerde kerk Empangeni
* Lys van dorpe in Suid-Afrika

## Verwysings 
## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967

## Eksterne skakels
Babe Ruth

**Babe Ruth** (1895 – 1948) was 'n Amerikaanse Hoofligabofbal bofbalspeler van 1914 tot 1935. Ruth is een van die grootste sporthelde in Amerikaanse kultuur en een van die grootste legendes in die geskiedenis van bofbal. Verskeie meningspeilings en ranglyste het hom al as die beste bofbalspeler ooit benoem en sy hoeveelheid boflopies en charismatiese persoonlikheid het hom 'n bekende figuur van die twintigerjare gemaak.  Hy was die eerste persoon wat 60 boflopies in een seisoen (1927) geslaan het, 'n rekord wat vir 34 jaar gestaan het, voor dit deur Roger Maris in 1961 gebreek is. 'n Ander rekord was die 714 boflopies wat Ruth gedurende sy hele loopbaan geslaan het - dié is eers in 1974 deur Hank Aaron gebreek.

In 1936 was Ruth een van die eerste vyf spelers wat in die Nasionale Bofbal Eregalery opgeneem is. Die spel se gewildheid het in die 20's ook aansienlik toegeneem, danksy Ruth. Hy was bekend vir sy liefdadigheidswerk, asook sy dikwels roekelose leefstyl. Alhoewel hy meer as 60 jaar gelede oorlede is, is sy naam steeds een van die bekendste in Amerikaanse sport.

## Verwysings
Bruce Lee

duimnael|links|upright|Bruce Lee met sy seun Brandon in 1966.
[duimnael|links|upright|Die grafte van Bruce en Brandon Lee in [Seattle.]]
**Bruce Jun-fan Lee** (27 November 1940 – 20 Julie 1973) was 'n Chinese vegkunstenaar, filosoof, vegkunsinstrukteur en vegkunsakteur. Hy was ook die stigter van die vegkuns "Jeet Kune Do". Lee word algemeen beskou as die invloedrykste vegkunstenaar van die twintigste eeu. Hy was ook die vader van die akteur Brandon Lee en die aktrise Shannon Lee.

Lee is in San Francisco, Kalifornië gebore, maar het in Hongkong groot geword. Sy rolprente het die tradisionele Hongkong-vegkunsrolprent nuwe gewildheid en lof gebring en gesorg vir die eerste grootskaalse belang in Chinese vegkuns in die Weste. Die regie en toon van sy rolprente het vegkuns en vegkunsrolprente die wêreld oor beïnvloed.

Lee het 'n ikoniese figuur geword, veral vir die Chinese volk, siende dat hy Chinese nasionale trots en Chinese nasionalisme in sy rolprente uitgebeeld het. Hy het hoofsaaklik Chinese vegkuns (Koeng foe) beoefen, veral Wing Tsun.

## Verwysings 
## Eksterne skakels
Ecser

**Ecser** (Slowaaks: Ečer) is 'n dorpie in Pest distrik, Budapest, Hongarye.

## Ligging 
**Ecser** (Uitspraak ˈɛʧɛr, naby aan "etsher") is geleë suid-wes van Budapest, naby Ferihegy Internationale Lughawe. Die buurdorpe is Maglód, Vecsés, Gyömrő en Üllő. Die M0 snelweg loop reg deur die dorp. Die dorp is geleë op die spoorweglyn 120a (Budapest-Újszász-Szolnok). Dit het 'n slowaakse minderheid bevolking.

## Geskiedenis 
Die eerste geskrewe weergawe van Ecser is van 15 Desember 1315, alhoewel die dorpie reeds vanaf 896 bestaan het, toe die Magyars in hul huidige land aangekom het. Volgens een legende, is die naam aan die dorp gegee deur Grootprins Árpád van die Hungaarse stamme. Terwyl hy by 'n nedersetting gestop het om te rus, kon die inwoners nie vir hom 'n naam gee vir die nedersetting nie, dus het Árpád vir hulle gesê: vernoem die plek na hierdie eikeboom (Hongaars *cser*).

Gedurende die periode van die Ottoman Turkse bewind (1526-1686) het die dorpie uitgesterf, veral na die beleëring van nabye Buda. Die inwoners het eers in 1699 teruggekeer. Elf soldate van Ecser het in die Rákóczi's Vryheidsoorlog (1703-1711) geveg. In die vroeë 1700's het die eienaar van die dorpie, Graaf Antal Grassalkovich slowaakse setlaars ingebring.

## Noemenswaardighede 
* Die enigste monumet in die dorpie is die Rooms Katolieke kerk van 1740. 
* In die dorpie word ook 'n wêreldberoemde volksdans genaamd ‘Huwelik in Ecser’ (*Ecseri lakodalmas*) beoefen.
* Op die dorpswapen is die kerk, volksdans en eikeboom, die drie mees belangrikste tekens van die dorpie.

## Susterstede 
Die Sustersdete van Ecser is:
*  Zlaté Klasy (Slowakye)
*  Kumbağ (Turkye)

## Galery 

Lêer:Ecseri 151.jpg|Die Katolieke kerk van Ecser
Lêer:Ecseri 154.jpg|'n Tweetalige verwelkomingsbord op die grens van Ecser
Lêer:Ecseri 158.jpg|Die Slovaakse kapel
Lêer:Ecseri 171.jpg|Die monument van die Tweede Wêreld Oorlog
Lêer:Ecseri 159.jpg|Die historiese huis van Ecser
Lêer:Ecseri 156.jpg|Binnehof van 'n ou huis
Lêer:Ecseri 168.jpg|Die park met die kerk
Lêer:Ecseri 175.jpg|'n Straatnaamlys in die Kálvária Heuwel distrik
Lêer:Ecseri 178.jpg|Die "burg" van Ecser, speelhuis vir kinders
Lêer:Ecseri 180.jpg|'n Woonstelblok in Ecser
Lêer:Ecseri 173.jpg|Die nuutste deel van Ecser, die *Kálvária* Heuwel
Lêer:Ecseri 166.jpg|Die hoofstraat, *Széchenyi utca*
Pelé

**Edson Arantes do Nascimento** (23 Oktober 1940 – 28 Desember 2022), beter bekend as **Pelé**, was 'n Brasiliaanse sokkerspeler en word dikwels beskryf as die beste sokkerspeler van alle tye. Hy is ook deur die Internasionale Olimpiese Komitee as atleet van die eeu benoem. Alhoewel sy geboortesertifikaat wys dat sy eerste naam "Edison" is (hy is vernoem na Thomas Edison), verwys hy na homself as "Edson", maar dit is as "Pelé" wat hy 'n sportlegende geword het.

Pelé het 'n nasionale held in sy tuisland geword, waar die regering hom tot 'n nasionale skat verklaar het. Hy is bekend vir sy prestasies in en bydraes tot sokker en FIFA het amptelik verklaar dat hy die sokkerambassadeur van die wêreld is. Hy het ook sy ondersteuning gebied aan beleid wat die sosiale omstandighede van die armes sou verbeter; toe hy sy duisendste doel aangeteken het, het hy dit aan die arm kinders van Brasilië opgedra. Deur die loop van sy loopbaan het hy bekend gestaan as "die koning van sokker" (*O Rei do Futebol*), "koning Pelé" (*O Rei Pelé*) of slegs "die koning" (*O Rei*). Hy is ook 'n lid van die Amerikaanse nasionale sokker-eregalery.

Pelé het op 15-jarige ouderdom vir die Santos-sokkerklub begin speel en reeds met 16 saam met die nasionale span uitgedraf: saam met sy span het hy op 17 sy eerste Sokker-Wêreldbeker gewen. Alhoewel hy talle aansoeke van Europese klubs gehad het, was die ekonomiese omstandighede en die destydse Brasiliaanse sokkerregulasies ten gunste van die Brasiliaanse Santos-sokkerklub en het hy tot 1974 vir hulle gespeel. Pelé het binnevoorspeler, doelskieter en spelskepper gespeel. Sy tegniek en natuurlike atletiese vermoëns is alom geprys; hy was beroemd vir sy uitstekende dribbelwerk en aangee, kragtige skoppe en tallose doele.

Hy is die speler met die meeste doele in die geskiedenis van die nasionale Brasiliaanse sokkerspan en is die enigste sokkerspeler wat al deel was van drie spanne wat die Sokker-Wêreldbeker (1958, 1962 en 1970) verower het. Hy het egter nie die 1962-toernooi voltooi nie, as gevolg van 'n besering. FIFA het egter in November 2007 aangekondig dat die medalje tog aan hom toegeken sal word.

Ná sy aftrede in 1977 was Pelé 'n sokkerambassadeur.

## Internasionale loopbaanstatistiek 
[duimnael|links|Pelé saam met die Brasiliaanse nasionale sokkerspan wat die [FIFA Sokker-Wêreldbekertoernooi in 1958 gewen het]]
[duimnael|links|Pelé saam met die Brasiliaanse nasionale sokkerspan wat die [FIFA Sokker-Wêreldbekertoernooi in 1970 gewen het]]
Vir die Brasiliaanse nasionale sokkerspan:

## Verwysings 
## Eksterne skakels 
*
Boekhoustelsel

'n **Boekhoustelsel** is 'n stel maatreëls waarvolgens die geskiedenis van transaksies opgeteken word, waarmee dus rekord van geldsake gehou word. 

Alhoewel daar nog gebruike is vir 'n enkelinskrywing-boekhoustelsel om boekhoukundige transaksies te dokumenteer, is die hedendaagse standaard 'n dubbelinskrywingstelsel
Rekenkundige brondokumente

**Rekenkundige brondokumente** is die basiese dokumente waarin transaksies beheer en opgeteken word, wat verder in die rekenkundige stelsel gebruik word.

Algemene voorbeelde is vir aankope:

en vir verkope:
Randburg

**Randburg** is 'n groot stad in die noordweste van Johannesburg, Gauteng, Suid-Afrika geleë. 

## Geskiedenis 
Die oorspronklike dorp is op 1 Julie 1959 geproklameer. Die oppervlakte van die dorp was 32&nbsp;km2 en het bestaan uit 26 voorstede. In 1962 is volle munisipale status toegeken.

Terwyl dit eens op 'n tyd 'n aparte munisipaliteit was, is die stad se openbare administrasie tans deel van die Stad Johannesburg Metropolitaanse Munisipaliteit. Omdat Randburg en sy bure, Sandton, Roodepoort en Johannesburg geweldige groei ondervind het, het die provinsiale regering besluit om die munisipaliteite as een metropolitaanse raad saam te voeg. Gedurende die oorgangstydperk van 1996-2000 was Randburg deel van die Noordelike Metropolitaanse Plaaslike Raad.

Die tipiese inwoner van Randburg is oor die algemeen meer welgesteld as die res van Johannesburg. Die area was as 'n wit woonbuurt geklassifiseer gedurende die Apartheid-era, maar na Apartheid het die omgewing meer multikulturele inwoners gelok, alhoewel die wit Engels- en Afrikaanssprekende inwoners steeds die meerderheid vorm.

Randburg is bekend vir sy oormaat winkelsentrums, insluitende Ferndale on Republic (voorheen bekend as Brightwater Commons), Crestasentrum, Northgate en die Randburg Square (voorheen bekend as die Sanlam Shopping Centre).

## Woonbuurte 
Randburg het baie woonbuurte. Van die groteres is: 
*Aldara Park 
*Bordeaux 
*Boskruin 
*Cresta 
*Darrenwood 
*Fairlands 
*Ferndale 
*Linden 
*Olivedale 
*Randparkrif
*Ruiterhof
*Windsor-Oos 
*Windsor-Wes

Randburg is nie meer 'n gereguleerde area nie; die inwoners sal die grense as rofweg vanaf die suidelike voorstede van Linden, Northcliff en Cresta, tot in Olivedale en Strijdom Park na die noorde definieer.

## Sien ook 
* NG gemeente Randburg
* Lys van dorpe in Suid-Afrika

## Verwysings
Mont Royal

Die berg **Mont Royal** (Engels: **Mount Royal**, letterlik "Koninklike Berg") is die bekendste baken van Montreal met 'n hoogte van 233 meter en ook die stad se naamgewer. Dit is die hoogste punt in Montreal wat net noord van die middestad verrys en die stadshorison oorheers.
duimnael|links|Mont Royal, soos gesien vanaf die wolkekrabber Place Ville-Marie se uitsigplatform
Mont Royal maak deel uit van 'n reeks van nege sogenaamde Montérégie-heuwels (Frans: *Collines montérégiennes*) wat in die suidooste van Quebec, tussen die Laurentynse Berge en die Appalagge-berge, geleë is en vanuit Montreal oor 'n afstand van sowat negentig kilometer tot in die geweste Montérégie en Estrie strek. Die heuwelreeks se naam is afgelei van die Latynse *Mons Regius*.

Mont Royal is die hoogste punt van Montreal-eiland (*Île de Montréal*) en behels altesaam drie pieke: Die Colline de la Croix (die eintlike Mont Royal, 233 meter), die Colline d'Outremont (of Mont Murray, 211 meter) en die Colline de Westmount (201 meter). Mont Royal is geen uitgedoofde vulkaan nie, maar is nogtans deur magma gevorm. Volgens 'n stedelike verordening uit die 1970's is die hoogte van nuwe geboue in Montreal tot maksimaal 233 meter beperk.
Dwangvermoë

**Dwangvermoë** is die maatstaf van hoe sterk 'n toegepaste magnetiese veld moet wees om die magnetisme van 'n materiaal na nul te verminder (nadat die materiaal magneties versadig was). 

Dwangvermoë word gemeet in ampere/meter en word aangedui met HC. Dit kan teoreties bepaal word deur middel van 'n histereselus.

Permanente magnete, soos dié wat in rekenaarhardeskywe aangetref word, het 'n groot dwangvermoë. Nie-permanente magnete het 'n lae dwangvermoë en word gebruik in mikrogolfoonde en transformators.
Perm

: *Vir ’n artikel oor die krai met dieselfde naam, sien Perm-krai. Vir die geologiese tydperk, sien Perm (geologie).*

**Perm** (Russies: Пермь; Komi: Перым, *Perim*) is ’n stad in Rusland en die hoofstad van die federale deelgebied Perm-krai. Die bevolking in 2014 was 1&nbsp;026&nbsp;477. Die stad is geleë aan die oewers van die Kama-rivier in die Europese deel van Rusland naby die Oeralgebergte.

## Naam 
Die stad se naam is in 1940 na **Molotof** verander, maar in 1957 terugverander na **Perm**.

## Susterstede 
* 21px Agrigento,  Italië
* 21px Duisburg, Duitsland (2007)
* 21px Louisville, Verenigde State van Amerika (1994)
* 21px Oxford, Verenigde Koninkryk (1995)

## Eksterne skakels 
* Perm in Engels 
* Amptelike webtuiste van die stadsraad 
* Amptelike webtuiste van die stad
* Geskiedenis 
* Plekke om te sien
* Algemene inligting

* 15px Hierdie artikel is vertaal uit die Engelse Wikipedia
Randfontein

**Randfontein** is 'n goudmynboudorp in Wesrand in die weste van Gauteng, Suid-Afrika. Die dorp lê tussen Carletonville en Krugersdorp, en is 45&nbsp;km wes van Johannesburg.

## Geskiedenis 
Ná die ontdekking van goud was daar 'n geskarrel na grond in die Witwatersrand en het sir J.B. Robinson die plaas Randfontein in 1886 gekoop. Die dorp is in 1890 op die plaas gestig om die goudmynbedrywighede van die Randfontein Estates-goudmynmaatskappy te bedien. Randfontein was eers deel van Krugersdorp, maar het op 1 Januarie 1929 'n onafhanklike munisipaliteit geword. Die spoorlyn vanaf Krugersdorp het die dorp in 1895 bereik.

## Distrik 
Die distrik is 813&nbsp;km² groot. Behalwe goud en uraan is mielies, groente en suiwelprodukte van ekonomiese belang.

## Onderwys 
Die skole in Randfontein sluit in:
* Hoërskool Jan Viljoen
* Phahama Sekondêre Skool

## Sien ook 
* Lys van dorpe in Suid-Afrika
* NG gemeente Helikonpark
* NG gemeente Randpoort
* NG gemeente Randfontein
* NG gemeente Randfontein-Noord
* NG gemeente Randfontein-Wes

## Bronne 
* Op Pad in Suid-Afrika. B.P.J. Erasmus. 1995 
* Ensiklopedie van Suidelike Afrika, Eric Rosenthal, 1967

## Verwysings 
## Eksterne skakels 
* Amptelike webwerf
Dronten

**Dronten** is 'n munisipaliteit en dorp in die Nederlandse provinsie Flevoland. Die munisipale gebied het sowat 40&nbsp;000 inwoners (2011) en 'n oppervlakte van 424&nbsp;km². Die munisipaliteit is in 1972 gestig.

## Plekke 
Plekke in die munisipale gebied van Dronten:
Biddinghuizen, Dronten (dorp), Ketelhaven, Roggebotsluis en Swifterbant.
OpenStreetMap

**OpenStreetMap** (OSM) is 'n "kopielinkse" digitale padkaart wat ontwerp is om deur enigiemand gewysig te kan word. Die kaart word geskep uit data wat opgeneem word deur GPS-ontvangers, lugfoto's en ander gratis bronne. Die kaart kan dan geprojekteer word in 'n geografiese koördinatestelsel, gebruik word vir roete beplanning of gebruik word vir geografiese soektogte.

OpenStreetMap is 'n samewerkingsprojek om 'n gratis bewerkbare kaart van die wêreld te skep. Die geodata onderliggend aan die kaart word beskou as die primêre uitset van die projek. Die skepping en groei van OSM is gemotiveer deur beperkings op die gebruik of beskikbaarheid van kaartdata oor 'n groot deel van die wêreld, en die koms van goedkoop draagbare satellietnavigasie-toestelle.

## Geskiedenis 
duimnael|links|Steve Coast, die stigter van OpenStreetMap, in 2009.
OpenStreetMap is in 2004 deur Steve Coast gestig ná die sukses van wikipedia. Die drywers vir die projek was die hoë koste van kwaliteit geografiese data in die Verenigde Koninkryk en die beskikbaarheid van akkurate GPS ontvangers.

In 2006 het Yahoo! ingestem dat hulle lugfoto's vir die projek gebruik kan word. Dit het die gemeenskap in staat gestel om die hele Pretoria en groot dele van Johannesburg en Kaapstad te voltooi.

## Werkswyse 
Deelnemers verken nuwe areas en gebruik GPS ontvangers, kameras, persoonlike digitale assistente en / of pen en papier om data bymekaar te maak. Daarna word OSM redigeringsagteware gebruik om dit by die sentrale databasis te voeg. Hierdie veranderings kan tot 'n week of meer neem voordat dit gepubliseer word in al die verskillende formate.

Die munisipale grense sowel as amptelike plekname volgens die Suid-Afrikaanse Geografiese Nameraad is reeds ingevoer.

## Verwysings 
## Eksterne skakels 
*  OpenStreetMap se amptelike webtuiste
Dubbelinskrywingstelsel

duimnael|300px|regs|Skryftafel met kasboek vir dubbel-inskrywings, ongeveer 1910.

Volgens die dualiteitsbeginsel van rekeningkunde word die finansiële toestand van 'n entiteit deur die volgende basiese rekenkundige vergelyking aangedui.

EIENAARSBELANG = BATES - LASTE

Transaksies kan hierdie finansiële toestand verander op verskeie wyses en word opgeteken dmv die dubbelinskrywingstelsel waar transaksies ontleed word in debiete en krediete wat dan moet balanseer. Tradisioneel word bates as debiete aangeteken en laste as krediete met die eienaarsbelang dan om dit te balanseer.

By 'n nuwe besigheid is:
 R0 (eienaarsbelang) = R0 (bates) - R0 (laste) of
 R0 (bates) = R0 (laste) + R0 (eienaarsbelang)

Sou die eienaar nou 'n bedrag beskikbaar stel aan die besigheid bv R2000, word dit volgens die dubbelinskrywingstelsel wat in die grootboeke opgeteken word (en gestaaf moet word deur rekenkundige brondokumente):

# Die bate rekening word vergroot met die bedrag (Debiteer)
# Die eienaarsbelang rekening word vergroot met dieselfde bedrag (Krediteer)

 R2000 (bates) = R0 (laste) + R2000 (eienaarsbelang) 

Sodoende kry rekening sy eie saldo (verskil tussen sy debiete en krediete), maar die totale krediete en debiete bly in ewewig.

Omdat dit lomp sou wees om vir elke transaksie in 'n besigheid die algemene grootboek rekord weer te gee, word periodieke opsommings van die transaksies saamgestel.

So is 'n proefbalans 'n opsomming van al die rekenings se saldo's wat gebruik word om te verseker dat al die kredietsaldos en die debietsaldos balanseer. 

Die proefbalans word dan verder ontleed om finansiële state in die vorm van 'n balansstaat en inkomstestaat op te stel.
Borlänge

**Borlänge** is 'n stad in die historiese Sweedse provinsie (*landskap*) Dalarna en die administratiewe setel van die gelyknamige munisipaliteit in die huidige provinsie Dalarnas län. Borlänge het eers in 1944 stadstatus gekry en het vandag 'n bevolking van sowat 41&nbsp;700 mense.

Borlänge is 'n belangrike nywerheidstad en spoorwegsentrum met sy eie opstelterrein. Die stad is ook die setel van *Trafikverket*, Swede se nasionale padbestuur- en spoorwegadministrasie. Ander belangrike werkgewers is ondernemings soos die metaalverwerker *SSAB* en die papiervervaardiger *Stora Enso Kvarnseden Mill*. Die Dala-streeklughawe is suid van Borlänge geleë.

## Verwysings
Smeermiddel

duimnael|'n Smeermiddel

'n **Smeermiddel** is 'n stof (dikwels 'n vloeistof) wat tussen twee bewegende oppervlakke ingevoer word om die wrywing tussen hulle te verminder en sodoende die doeltreffenheid te verbeter en verwering te verminder.  Smeermiddels het ook 'n verdere funksie in dat hulle vreemde partikels verwyder.  Petroleum gebaseerde smeermiddels soos petroleumjellie is geneig om petroleum afgeleide produkte soos rubber en plastiek aan te val; watergebaseerde smeermiddels sal polêre stowwe oplos en silikongebaseerde smeermiddels sal silikonrubbers afbreek dus is die keuse van die regte soort smeermiddel vir elke toepassing belangrik.

'n Smeermiddel moet gewoonlik vervang word as dit vol partikels is of die molekules daarin afgebreek het as gevolg van blootstelling aan hitte.  Een van die mees bekende toepassings van is motorolie wat gebruik word om die bewegende dele van 'n binnebrandenjin in motors en ander toerusting te beskerm.  Tipies bestaan hierdie smeermiddels uit 'n 90% basisolie (gewoonlik 'n petroleumfraksie wat minerale olies genoem word en minder as 10% bymiddels.  Plantolies of sintetiese olies soos gehidrogeneerde poli-olefiene, esters, silikoon, fluorokoolstowwe en vele ander stowwe word soms ook as basisolies gebruik.  Bymiddels het verskillende funksies soos om wrywing en verwering te verminder, die viskositeit te verhoog, die viskositeitsindeks te verbeter, weerstand teen korrosie en oksidasie te verhoog, om die veroudering van die olie of kontaminasie daarvan teen te werk ensovoorts.

## Eksterne skakels 
*
TOMOS

duimnael|regs|200px|Tomos **APN 4M**
**TOMOS ** (kort vir *TÔvarna MÔtornih koles Sezana*) is 'n Sloweense maatskappy wat bromfietse en motorfietse vervaardig.
Ouessant

**Ouessant** (Bretons *Enes Eusa* of *Eusa*, Engels *Ushant*) is 'n Franse eiland aan die Bretonse kus. In administratiewe opsig vorm Ouessant sowel 'n munisipaliteit asook 'n kanton wat net hierdie munisipaliteit behels. Die eiland maak deel uit van die gewes Bretagne, die département Finistère en die arrondissement Brest. Lampaul (Bretons *Lambaol*) is die grootste nedersetting op die eiland en sy administratiewe sentrum. Die munisipaliteit behels daarnaas 92 gehugte. In 2009 het die eiland 'n bevolking van 863 gehad.

## Geografie 
duimnael|links|'n Kaart van Ouessant
duimnael|links|Die vuurtoring van Nividic
Ouessant is die sewende grootste eiland van Frankryk met 'n oppervlakte van 15,58 vierkante kilometer, 'n lengte van agt kilometer en 'n breedte van vier kilometer. Rondom Ouessant is daar 'n aantal kleiner eilande, waaronder Keller-eiland in die noorde. Met sy ligging sowat twintig kilometer wes van die kus van die département Finistère vorm Ouessant die mees westelike punt van Frankryk, die uiterste westelike eindpunt van die Engelse Kanaal (en sy suidelike toegangspunt) asook die mees noordelike eindpunt van die Iroise-seegebied. Die vuurtoring ''Phare du Créac'h'' is die eerste lig wat seevaarders raaksien nadat hulle die Golf van Biskaje deurkruis het.

Soos die oorgrote meerderheid van Bretonse eilande bestaan Ouessant in geologiese opsig uit granietgesteente. Die steil, rotsagtige kus rys in die weste tot 'n maksimale hoogte van 61 meter - die hoogste punt op die eiland. Die eiland se vorm lyk op dié van 'n kreefpoot - die westelike gedeelte vertak in twee landtonge, Pern in die noorde en Porz Doun in die suide, wat die Lampaul-baai omsluit. In die ooste vorm Stiff-baai die enigste natuurlike toegangspunt na die eiland. Arland-hawe is die derde en kleinste van Ouessant se baaie en hawens.

Die seestraat van Fromveur skei Ouessant van die Molène-eilandgroep. 'n Ondersese breuk met 'n diepte van 60 meter veroorsaak hier 'n sterk seestroom wat 'n snelheid van agt tot tien knope per uur kan bereik, en Ouessant was vroeër 'n gevreesde eiland onder seemans. Vandag word skepe deur talle vuurtorings beskerm.
Diane Victor

**Diane Victor** (gebore 1964 in Witbank, Suid-Afrika) is een van die jonger generasie Suid-Afrikaanse kunstenaars wat internasionaal opgang maak. Victor het 'n BA (Skone Kunste) graad aan die Universiteit van die Witwatersrand in 1986 verwerf.

Victor is 'n kunstenaar wat tot die Goodman Galery geaffilieer is.

## Uitstallings 
Victor was in 2008 die feeskunstenaar by die Aardklop kunstefees in Potchefstroom.
Sy was daarna weer feeskunstenaar in 2011 by Innibos in Nelspruit en in 2013 die feeskunstenaar op die KKNK in Oudtshoorn met die uitstalling "No Country for old women".

## Toekennings 
* Algehele wenner Sasol New Signatures (1986)
* Algehele wenner ''Volkskas L'Atelier'' (1988)
* Gedeelde tweede plek, Kemptonpark kunskompetisie (1997)
* Goue medalje vir visuele kuns, Suid-Afrikaanse Akademie vir Wetenskap en Kuns (2005)
* Finalis Sasol Wax (2006).